الفندق : بانيان تري الوادي
التقييم : مقبول . اللي حبيته بهالفندق تصميم مكان المغاسل والبانيو وهدوء حزة قبل المغرب بس حده حجز ليومين بالكثير لازم الواحد يجيب معاه سناكس قبل لايدخل المنتجع نكم رايحيين للبر هه وخصيصا إذا معاك عائلة وأطفال ولأن الادارة مايرضون عقب بأي شي من برا وأصلا المكان بعيد عن المرافق الخارجية . حجزنا غرفتين كل وحدة تشيل 2 كبار و 2 صغار شامل الافطار ولما وصلنا قالوا ان الأطفال فوق 11 سنة لازم ندفع لهم للإفطار واحنا اللي معانا أصغر من 15 سنة بالقانون العالمي يعتبرون صغار وقبله كنا بمنتجع أنانترا ماحاسبونا عالأطفال لأنهم ضمن رسوم الغرفة شامل إفطار لأربعة أشخاص نفس بنيان لكن للأسف بنيان إدارتهم واايد متشددين على كل شي وياليت هالبوفيه يسوا مافيه زود والطعم عاادي وأكل خدمة الغرف أسعارهم ناار ولدي طلب وجبة برغر وشيبس ب 135 درهم وحتى إذا بتشتري أكل من برا مايرضون ويحطوون أعذار واهية وبخصوص حمام السباحة يعتبر مكشوف والساتر الخلفي عبارة عن قطعة قماش ثقيل مفتوحة ومع الهوا تطير ولا يوجد تنظيف للحماموركوب الخيل حجزنا بمبلغ لأربعين دقيقة تفاجئنا بعد عشرين دقيقة يقول سايس الخيل الهندو إن الوقت خلص نصب واحتيال ونفسيته إكس هذا الهندو أما اللي معاه الثانين زينين بس مابإيدهم شي عالعموم مكان أخذ سمعه أكبر من حجمه وماا راح أكرر التجربة لأن سعره حيل مباالغ فيه ومايسوا